फाटल्या लेखान आमी दोतोर विजय बोर्जिस हांणी स्टार्ट अपाक वेग येवचो म्हूण गोंयांतलो पयलो इन्क्युबेशन केंद्र दिलें, तें स्टार्ट अप सुरु करपाक तुमी उत्सुक आसतले. आयज गोंयां भितर कितलेशे स्टार्ट अप सुरु जाल्यात आनी ताका यश लेगीत मेळ्ळां. तुमचे भितर कांय गुण आसपाक जाय, ते नासत तर आता सावनूच विकसित करात. सुवात तर आसुकूच जाय, पूण तुमची कल्पना बाजारान स्वीकारपाक जाय. स्टार्ट अप सुरु करपाक धाडस नक्कीच जाय, पूण तें करचे पयलीं आपणें ताची म्हायती काडप/ घेवप चड महत्वाचें. ही म्हायती घेतले उपरांत तुमची जी कितें कल्पना आसा ती घेवन तुमी लागीच्या इन्क्युबेशन केंद्रान वचून थंयच्या अधिकाऱ्यां कडेन भासाभास करपाक जाय. ते तातून तुमचे लागीं कितें आसा? कितें जाय? हाची वेवस्थित म्हायती दितले. तुमीं सिबा, वेर्णा नाजाल्यार फोर्स फातोर्डा कॉलेज वचूं शकतात.
 हे बाबतीन अभियांत्रिकी काॅलेजीचे आदले विद्यार्थी आनी सिबा गायगी कंपनीचे आदले वेवस्थापक, राष्ट्रीय पुरस्कार फाव जाल्ल्या युवा पणजेचे संस्थापक रघुवीर महाले हांचे कडेन भासाभास केली. तांणी सांगलें, गोयच्या विद्यार्थ्यां मदी हुशारी आसा, उमेदय आसा, पूण तांकां फाव ते मार्गदर्शन योग्य वेळार मेळना. वेवसायिक कॉलेजांनी जशी इन्क्युबेशनची वेवस्था आसा तशी हेर कॉलेजांनी लेगीत आसपाक जाय आनी हाचेच वांगडां उद्देजक जावपा खातीर कितें? गरजेचे तशेच कशा पद्दतीन वचपाचें हें लेगीत खबर आसूंक जाय. म्हाका दिसता हे अभ्यासक्रमांत आसप गरजेचें. वेवसायिक फाट्यान हालीं ताचो आस्पाव केल्लो दिसता. महाले सांगतात की गोंयां भितर स्टार्ट अपाक फाव ते प्रोत्साहन सरकार दिता. मनोहर भाई पर्रीकर हांचो ते जाणविकायेन उल्लेख करतात. ते आसतना CMRV हाची सुरवात केल्ली. हे येवजणी खाला स्टार्ट अप करतल्याक चार लाख रीण रूपान दिवपाची वेवस्था आशिल्ली, जी फुडें 20 लाखां मेरेन व्हेली, जाचो लाव खूबश्या जाणांनी घेतलो. खेरीज घेतिल्लें रीण लेगीत 85% घेणाऱ्यांनी परत केलें. कोंटरेकटझी- गौतमी रायकार, कोपरकोड्सचे चिन्मय कामत, इन्व्हेन्टरोमचे प्रणव पै वेर्णेकार हीं तांची खाशेलीं उदाहरणां.
 शकता. वांगडा ह्या विशया वेले वाचनूय गरजेचें आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 